Dit wat ek vandag hier geleer het gaan ek saamvat vir padkos oral waar ek gaan beweeg. Ek gaan dit nie vergeet nie.
Ek het geleer van die boom met die verskillende vrugte. Hoe belangrik dit is om al hierdie eienskappe toe te pas. Wat vir my getref het, was die wat gegaan het oor vergifnis, dit het my diep getref ek het trane in my oë gekry. Dit wys my weereens sonder God aan jou sy is jy tot niks in staat.
Die dag was vir my soos ’n nuwe ervaring, vol vreugde, hoop en lesse. Ek het baie geleer wat ek beslis sal saamneem met my en ’n beter toekoms nie net vir myself maar ook vir ander te help bereik. Ek het dit baie geniet, daar is baie wat ek kan sê maar die beste is dat ek weer myself gevind het deur alles wat ek geleer het. Daar is baie mense wat net kan droom van sulke geleenthede, daarom is ek dankbaar vir alles wat ek kon kry om saam met my te neem en ’n verskil te maak.